Jadon Sancho

**Jadon Malik Sancho** (Camberwell, 25. ožujka 2000.) engleski je nogometaš koji igra na poziciji krila. Trenutačno igra za Manchester United, ali je na posudbi u Aston Villi.

## Osobni život
Sancho je rođen 25. ožujka 2000. u Camberwellu, Širi London. Njegovi roditelji su iz Trinidada i Tobaga. Odrastao je u Kenningtonu. Sancho se sprijateljio s Reissom Nelsonom, koji je živio u blizini i s kojim je zajedno igrao na omladinskim turnirima. Tijekom odrastanja njegov idol bio je Ronaldinho te je bio navijač Chelseaja.

## Klupska karijera
### Rana karijera
Sancho je sa 7 godina počeo igrati za Watford. S 11 se godina zbog dugog putovanja na trening preselio u stan koji mu je osigurao klub. Kada je imao 14 godina, u ožujku 2015. godine prešao je u Manchester City za početnu naknadu od 66.000 funti, koja je mogla porasti do 500.000 funti. Sancho je nastavio impresionirati svojim nastupima i zbog toga je Khaldoon Al Mubarak, predsjednik Manchester Cityja, rekao da će ubrzo prijeći u prvu momčad. U srpnju 2017. Sancho je želio napustiti klub zbog spora oko novog ugovora.

### Borussia Dortmund
Sancho je 31. kolovoza 2017. potpisao ugovor s Borussijom Dortmund za naknadu od 8 milijuna funti te je odmah bio priključen prvoj momčadi. Za klub je debitirao 21. listopada u utakmici protiv Eintracht Frankfurta (2:2) kada je ušao kao zamjena šest minuta prije kraja utakmice. Tada je postao prvi Englez koji je odigrao neku utakmicu Bundeslige za Dortmund. Sancho je prvi put bio dio prve postave 14. siječnja 2018. protiv Wolfsburga. Prvi profesionalni gol za Dortmund postigao je u utakmici protiv Bayer Leverkusena, koju je Dortmund dobio s rezultatom 4:0. U listopadu 2018. je potpisao novi ugovor s klubom koji vrijedi do 2022. godine. Tog mjeseca proglašen je za najboljeg igrača mjeseca u Bundesligi. Utakmicom protiv Hoffenheima odigrane 9. veljače 2019. postao je najmlađi igrač koji je postigao osam golova u jednoj sezoni Bundeslige. Kasnije tijekom tog mjeseca, tada star 18 godina i 336 dana, postigao je gol za pobjedu nad Bayer Leverkusenom (3:2) te je time oborio rekord za najmlađeg igrača koji je postigao devet golova kojeg je prethodno držao Lukas Podolski. Dana 13. travnja Sancho je zabio dva gola Mainzu te je time postao najmlađi igrač Dortmunda koji je postigao deset golova u jednoj sezoni Bundeslige. U sezoni 2018./19. postigao je 12 golova i 14 asistencija u ligi te je imenovan članom najbolje momčadi lige za tu sezonu. Dana 3. kolovoza 2019. u utakmici DFL-Supercupa protiv Bayerna Münchena (2:0) Sancho je postigao jedan gol i asistenciju. Tijekom veljače 2019. postigao je tri gola i tri asistencije u pet ligaških utakmica te je po drugi put u karijeri imenovan najboljim igračem mjeseca Bundeslige. Dana 31. svibnja 2020. Sancho je Paderbornu zabio prvi hat-trick u karijeri. U finalu DFB-Pokala odigranog 13. svibnja 2021. protiv RB Leipziga zabio je dva gola.

## Reprezentativna karijera
### Omladinska karijera
U svibnju 2017. Sancho je kao dio Engleske reprezentacije do 17 godina stigao do finala Europskog prvenstva i proglašen je najboljim igračem natjecanja. U rujnu 2017. pozvan je na Svjetsko prvenstvo do 17 godina, ali je njegov novi klub odbijao pozive. Dvije strane na kraju su se dogovorile da će Sancho sudjelovati u grupnoj fazi natjecanja, ali da nije sigurno hoće li igrati ako Engleska prođe u nokaut fazu. Sancho je 8. listopada postigao dva gola na utakmici protiv Čilea (0:4). Tijekom utakmice protiv Japana 16. listopada Sancha je klub povukao iz natjecanja. Sancho je 2. studenog 2017. prvi put pozvan u Englesku reprezentaciju do 19 godina i pridružio im se u kvalifikacijama za Europsko prvenstvo. Debitirao je na utakmici protiv Farskih Otoka, koju je Engleska dobila 6:0. Igrao je u utakmici protiv Islanda, koju je Engleska dobila 2:1. Sancho je postigao jedini gol na utakmici protiv Bugarske (0:1), što je omogućilo Engleskoj da ostane na vrhu svoje grupe. Kada je ušao kao zamjena na utakmici protiv Mađarske (4:1) 21. ožujka 2018. postigao je posljednji gol.

### Seniorska karijera
Nakon odličnog početka nove sezone Sancho je 4. listopada 2018. godine dobio poziv od A selekcije Engleske reprezentacije za nastup u UEFA Ligi nacija. Debitirao je 12. listopada u utakmici Lige nacije protiv Hrvatske bez golova, kada je ušao kao zamjena u 78. minuti. Svoju prvu kvalifikacijsku utakmicu za EURO 2020. odigrao je 22. ožujka 2019. protiv Češke (5:0). Svoja prva dva gola za reprezentaciju zabio je 10. rujna 2019. u kvalifikacijskoj utakmici za EURO 2020. protiv Kosova (5:3).

## Priznanja
### Individualna
* Najbolji igrač Europskog prvenstva do 17 godina: 2017.
* Član momčad natjecanja Europskog prvenstva do 17 godina: 2017.
* Igrač mjeseca Bundeslige: listopada 2018., veljače 2020., veljače 2021.
* Gol mjeseca Bundeslige: veljače 2019.
* Mjesec sezone Bundeslige: 2018./19., 2019./20.
* Mjesec sezone prema izboru VDV-a: 2018./19.
* Momčad sezone prema izboru kickera: 2018./19., 2019./20. 
* Goal NxGn: 2019.
* Najbolji strijelac DFB-Pokala: 2020./21.

### Klupska
;Borussia Dortmund
* DFB-Pokal: 2020./21.
* DFL-Supercup: 2019.

### Reprezentativna
;Engleska do 17 godina
* Svjetsko prvenstvo u nogometu do 17 godina: 2017.
* Europsko prvenstvo u nogometu do 17 godina (doprvak): 2017.

;Engleska
* UEFA Liga nacija (treće mjesto): 2018./19.

## Reference

## Vanjske veze

* Profil , Borussia Dortmund
* Profil, Engleski nogometni savez